RapidShare

RapidShare (בעברית: רפידשר) היה שירות מקוון המספק שירותי העלאות ואחסון קבצים מסוגים שונים במהירות גבוהה. השירות איפשר לאחסן קבצים דיגיטליים בשרתי החברה בחינם או בתשלום, לצורך גיבוי או על מנת לאפשר הפצה של קבצים דיגיטליים למשתמשים אחרים באינטרנט.

השירות נוצר במקור על ידי המתכנת הגרמני כריסטיאן שמידט. השירות הופעל על ידי החברה השווייצרית "RapidShare AG" אשר נוסדה בשנת 2006 ופעלה בצ'אם שבשווייץ. שרתי החברה הכילו (נכון לשנת 2012) קיבולת של כ-10 פטהבייט (פטהבייט =  בתים = מיליון ג'יגהבייט).

רפידשר היה אחד משירותי אירוח הקבצים הראשונים באינטרנט (סוג שירות המכונה "One-click hosting") והיה, לפני סגירתו, אחד מהאתרים הגדולים מסוגו בעולם. על אף שהשירות היה זמין בחינם עם מגבלות שונות, הייתה גם האפשרות לרכישת מנויי פרימיום באתר, שהיה מקור ההכנסה העיקרי של בעלי האתר, אשר איפשר למנויים בתשלום להוריד קבצים מבלי לחכות שההורדות יהפכו זמינות, והסיר הגבלות שונות אחרות. 

במהלך שנת 2014, לאחר תביעות שספג השירות, מייסדו החליט לשקול את סגירת האתר. רוב העובדים פוטרו. ב-31 במרץ 2015, נסגר השירות.

קישורים חיצוניים

ערכים שבהם תבנית אתר רשמי אינה מתאימה להוספה אוטומטית
שיתוף קבצים
אתרי אינטרנט שהושקו ב-2006